Prins Andrew van Griekeland en Denemarke
Prinses Alice van Battenberg, later prinses Andrew van Griekeland en Denemarke (Victoria Alice Elizabeth Julia Marie; 25 Februarie 1885 – 5 Desember 1969), was die ma van prins Philip, Hertog van Edinburg, en die skoonma van koningin Elizabeth II.
Alice was ’n agterkleindogter van koningin Victoria en het in Duitsland, Engeland en die gebied om die Middellandse See grootgeword. Sy was doof weens oorerflike faktore. Nadat sy in 1903 met prins Andrew van Griekeland en Denemarke getroud is, het sy in Griekeland gewoon totdat die Griekse koninklike familie in 1917 uit die land verban is. Toe haar man ’n paar jaar later terugkeer, is hy gedeeltelik geblameer vir die feit dat Griekeland die Grieks-Turkse Oorlog (1919–1922) verloor het en die gesin is weer eens verban tot met die herstel van die Griekse monargie in 1935.
Ontsluit van "https://af.wikipedia.org/w/index.php?title=Prinses_Alice_van_Battenberg&oldid=1893194"
Die bladsy is laas op 17 Januarie 2019 om 23:29 bygewerk.